als_Latn dik_Latn sag_Latn
Blerja e divizionit të pajisjeve dhe shërbimeve të Nokia-së ishte një nga vendimet më të mira të marra nga Microsoft. Direkt pas blerjes kompania filloi të prodhojë telefona inteligjentë me markën Lumia dhe deri tani ka pasur shumë sukses me ta.
Microsoft publikoi rezultatet e saj financiare për tremujorin e fundit të vitit 2014. Kompania zbuloi se gjatë këtij tremujori arriti të grumbullojë 2.3 milionë të ardhura vetëm nga divizioni i pajisjeve mobile nga shitjet e harduerit.
Kompania me bazë në Redmond arriti të shesë 10.5 milionë njësi Lumia. Kjo është një rritje duke e krahasuar me 9.3 milionë telefonat inteligjentë të shitur në tremujorin e tretë të vitit 2014 dhe 8.2 milionë telefona të shitur në tremujorin e katërt të vitit 2013.
Megjithatë, duhet të theksojmë se pavarësisht rritjes në shitje, të ardhurat pësuan rënie duke e krahasuar me 2.6 milionë dollarë që arriti të fitojë në të njëjtin tremujor të vitit 2013. Kjo duhet të ketë ndodhur për shkak të rënies së të ardhurave nga blerja e Nokia-së, por kompania shpreson që me rritjen e shitjeve të harduerit dhe telefonave inteligjentë Lumia të ketë rritje të të ardhurave gjatë tremujorëve të ardhshëm. IDC theksoi gjithashtu se kjo është hera e parë që Microsoft arrin të shesë mbi 10 milionë pajisje Windows Phone gjatë një tremujori.
(Herë të lexuara: 126)
als_Latn als_Latn als_Latn als_Latn als_Latn